
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση - Συγκρότηση Υπηρεσιακού Συμβουλίου Γενι¬ 


κής Γραμματείας Νέας Γενιάς. 1 

Παράταση χρόνου έναρξης λειτουργίας αυτοτελών Χη¬ 
μικών Γ ραφείων.- 2 

Όροι και διατυπώσεις για τη χορήγηση πίστωσης του 
ειδικού φόρου κατανάλωσης και του Φ.Π.Α. των βιο- 
μηχανοποιημένων καπνών στα πρόσωπα που παρά¬ 


γουν τα προϊόντα αυτά στο εσωτερικό της Χώρας ή 
παραλαμβάνουν αυτά που έχουν παραχθεί σε άλλα 
Κράτη μέλη, εφόσον προορίζονται για κατανάλωση 


στο εσωτερικό της Χώρας. 3 

Σύσταση ίδιου Νομικού Προσώπου στην Κοινότητα 
Σπάρτου Ν. Ατωλ/νίας με την επωνυμία «Σχολική 

Επιτροπή Νηπιαγωγείου Σπάρτου». 4 

Τροποποίηση και προσαρμογή Ο.Ε.Υ. Κοινότητας Ν. 

Καλλικράτειας Ν. Χαλκιδικής. 5 

Έγκριση Κανονισμού και άδεια σύστασης του Αμοι¬ 
βαίου Κεφαλαίου «Αμοιβαίο Κεφάλαιο ΟΛΥΜΠΙΑ 

(Αναπτυξιακό)». 6 

Αδεια λειτουργίας και έγκριση υπεύθυνου υπαλλήλου 
γραφείου Τρίπολης του Χρηματιστού Αδάμ Γιαννό- 

πουλου.'. 7 

Κατανομή εξόδων μηχανοργάνωσης Χρηματιστηρίου 

Αξιών Αθηνών. 8 

Αντικατάσταση μέλους του Δ.Σ. της «ΑΣΠΙΣ ΑΕ- 
ΔΑΚ». 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 448 (1) 


Σύσταση - Συγκρότηση Υπηρεσιακού Συμβουλίου Γ ενικής 
Γ ραμματείας Νέας Γ ενιάς. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1) Τις διατάξεις: 

α) Του Νόμου 1558/85 «Κυβέρνηση και Κυβερνητικά 
Όργανα» (ΦΕΚ 137/26.7.85, τεύχος Α'). 
β) Του Προεδρικού Δ/τος 274/89 «Οργάνωση .υπηρε¬ 


σιών της Γ ενικής Γ ραμματείας Νέας Γ ενιάς» (ΦΕΚ 130/ 
22.5.89, τεύχος Α'). 

γ) Του Προεδρικού Δ/τος 386/91 «Μεταφορά των Γενι¬ 
κών Γ ραμματειών, Νέας Γ ενιάς και Λαϊκής Επιμόρφωσης, 
από το Υπουργείο Πολιτισμού, στο Υπουργείο Εθνικής Παι¬ 
δείας και θρησκευμάτων (ΦΕΚ 139/24.9.1991, τεύχος Α'). 

δ) Του Υπαλληλικού Κώδικα (Προεδρ. Δ/γμα 611/77) 
που διέπουν τα υπηρεσιακά και πειθαρχικά Συμβούλια των 
Δημοσίων Υπηρεσιών, όπως αυτές τροποποιήθηκαν με 
μεταγενέστερες διατάξεις. 

ε) Του άρθρου 40Β του Νόμου 1884/90 «Διαρρυθμίσεις 
στην έμμεση φορολογία και άλλες διατάξεις» (ΦΕΚ 81/ 
16.6.90 τεύχος Α'). 

στ) Των άρθρων 6 και 29 του Νόμου 2085/92, «Ρύθμιση 
θεμάτων οργάνωσης, λειτουργίας κάι προσωπικού της Δη¬ 
μοσίας Διοίκησης και άλλες διατάξεις» (ΦΕΚ 170/ 
20.10.92, τεύχος Α'). 

2) Την υπ’ αριθ. Υ. 1844/10.8.92 (ΦΕΚ 525/14.8.92 
τεύχος Β') απόφαση του Πρωθυπουργού, με την οποία 
ανατέθηκαν αρμοδιότητες της Γ. Γ. Ν. Γενιάς, της Γ. Γ. 
Λαϊκής Επιμόρφωσης, κ.λ.π., στον Υπουργό Επικράτειας 
Ανδρέα Ανδριανόπουλο. 

3) Την ανάγκη Αντιμετώπισης και επίλυσης των θεμά¬ 
των υπηρεσιακής κατάστασης των υπαλλήλων της 
Γ. Γ. Ν. Γ ενιάς, αποφασίζουμε: 

1) Συγκροτούμε νέο πενταμελές υπηρεσιακό Συμβού¬ 
λιο στη Γενική Γραμματεία Νέας Γενιάς, σε αντικατά¬ 
σταση αυτού που είχε συσταθεί και συγκροτηθεί με την 
αριθ. 7652/4.12.1990 απόφαση της Υφυπουργού Πολιτι¬ 
σμού, λόγω λήξεως της θητείας των μελών αυτού την 
31.12.1992. Η ισχύς του νέου Υπηρεσιακού Συμβουλίου 
αρχίζει την 1.1.1993. 

2) Το Υπηρεσιακό αυτό Συμβούλιο θα αποτελείται: 

α) Από ένα δικαστικό λειτουργό του Συμβουλίου Επι¬ 
κράτειας, ή του Αρείου Πάγου, ή του Ελεγκτικού Συνε¬ 
δρίου, ή του Νομικού Συμβουλίου του Κράτους, ή των Πο¬ 
λιτικών ή διοικητικών Εφετείων, όπως αναλυτικώτερα ορί¬ 
ζεται στην παράγρ. 1 α του άρθρου 40Β του Νόμου 1884/ 
90. Ο δικαστικός αυτός λειτουργός ορίζεται ως Πρόεδος 
του Υπηρεσιακού Συμβουλίου, με αναπληρωτή του επίσης 
δικαστικό λειτουργό, κατά την διαδικασία που ορίζει η ως 
άνω παράγρ. 1 α του άρθρου 40Β του Νόμου 1884/90. 

β) Από δύο (2) υπαλλήλους της Γενικής Γραμματείας 
Νέας Γενιάς, οργανικά μόνιμους ή απεσπασμένους, με 
τους αναπληρωτές τους, οι οποίοι έχουν βαθμό Γ ενικού 

Διευθυντού, ή Διευθυντού Α', ή Β', ή Προϊσταμένων Δ/ 
νσεων της εν λόγω υπηρεσίας, που έχουν ορισθεί σύμ¬ 
φωνα μέ το άρθρο 16 παράγρ. 2 του Προεδρ. Δ/τος 
274/89 «περί οργανώσεως της Γ. Γ. Ν. Γενιάς». Σε περί¬ 
πτωση καθ’ ην δεν υφίστανται υπάλληλοι της Γ. Γ. Ν. Γε- 
νιάς (μόνιμοι ή απεσπασμένοι) που να έχουν τους ανω¬ 
τέρω βαθμούς ή να είναι Προϊστάμενοι Δ/νσεων, τότε στη 
σύνθεση του υπηρεσιακού Συμβουλίου της Γ. Γ. Ν. Γε¬ 
νιάς, μπορούν να συμμετέχουν ως μέλη (τακτικά και ανα¬ 
πληρωματικά), υπάλληλοι άλλων Δημοσίων υπηρεσιών, 
που έχουν τους βαθμούς του Γ ενικού Δ/ντού ή Δ/ντου Α' ή 
Β', ή είναι Προϊστάμενοι Δ/νσεων, όπως αυτό προβλέπε- 
ται από το άρθρο 4 του υπαλληλικού κώδικα (Προεδρ. Δ/ 
γμα 611/77), σε συνδυασμό με τα άρθρα 1 και 4 του Νό¬ 
μου 2085/92. 

γ) Από δύο (2) αιρετούς εκπροσώπους των υπαλλήλων, 
με τους αναπληρωτές τους που εκλέγονται σύμφωνα με 
τις κείμενες διατάξεις. 

3) Από τα ανωτέρω δύο (2) τακτικά μέλη του Υπηρεσια¬ 
κού Συμβουλίου, της παραγρ. 2β της παρούσης απόφα¬ 
σης, ο κατά βαθμόν ανώτερος ή αρχαιότερος των υπαλλή¬ 
λων, ορίζεται δεύτερος αναπληρωτής του Προέδρου. 
Όταν προεδρεύει ο δεύτερος αναπληρωτής, ως μέλος 
του Υπηρεσιακού Συμβουλίου, συμμετέχει ο αναπληρω¬ 
τής του Προεδρεύοντος. 

4) Εισηγητής του Υπηρεσιακού Συμβουλίου μπορεί να 
είναι ο Δ/ντής Διοικητικού ή ο αρμόδιος Τμηματάρχης σε 
θέματα κατάστασης Δημοσ. υπαλλήλων, ή τέλος ο νόμι-. 
μος αναπληρωτής των. 

5) Γραμματέας του Υπηρεσιακού Συμβουλίου με τον 
αναπληρωτή του, ορίζεται μόνιμος υπάλληλος της 
Γ. Γ. Ν. Γενιάς, με βαθμό τουλάχιστον Γραμματέως Α', 
των κατηγοριών ΠΕ, ΤΕ ή ΔΕ. 

6) Το υπηρεσιακό Συμβούλιο είναι αρμόδιο για όλα τα 
θέματα κατάστασης προσωπικού των υπαλλήλων της 
Γ. Γ. Ν. Γενιάς, που προβλέπονται από τις διατάξεις του 
υπαλληλικού κώδικα (Π. Δ/γμα 611/77), όπως αυτά τρο¬ 
ποποιήθηκαν με μεταγενέστερες διατάξεις και ισχύουν 
σήμερα, ή θα ισχύσουν μεταγενέστερα, καθώς και για όλα 
τα πειθαρχικά θέματα των υπαλλήλων της Γ. Γ. Ν. Γε¬ 
νιάς. 

7) Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

ΚΑΛΥΨΗ ΔΑΠΑΝΗΣ: 1) Από την απόφαση αυτή προκα- 
λείται δαπάνη σε βάρος του κρατικού Προϋπολογισμού 
δραχμών 1.300.000 περίπου, τόσο για το τρέχον οικ. έτος 
όσο και για το επόμενο οικ. έτος 1994. 

2) Για την ανωτέρω δαπάνη έχει εγγράφει πίστωση στον 
κρατικό προϋπολογισμό έτους 1993 ύψους 3.300.000 
δρχ. στον ειδικό φορέα 19-810 καιΚΑΕ 0515. 

Αθήνα, 27 Ιανουάριου 1993 

Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 


Αριθ. 3023205/8044/ 0 078 . (2) 

Παράταση χρόνου έναρξης λειτουργίας αυτοτελών Χημι¬ 
κών Γραφείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 . Τις διατάξεις του Π.Δ. 551/88 «Οργανισμός Νομαρ¬ 
χιών (Οργάνωση Οικονομικών Υπηρεσιών)» (Φ.Ε.Κ. 259/ 
Α/88), όπως τροποποιήθηκε με το Π.Δ. 504/89 (Φ.Ε.Κ. 
216/Α/3.10.89). 

2. Τις διατάξεις του άρθρου 32 του Ν. 1828/89 (Φ.Ε.Κ. 
2/Α/1989) «Αναμόρφωση Φορολογίας Εισοδήματος και 
άλλες διατάξεις». 

3. Την απόφαση υπ’ αριθμ. 3021419/6230/0078/ 
29.11.1991 (Φ.Ε.Κ. 1013/τ. Β712.12.1991) με την 
οποία παρατάθηκε μέχρι 31.12.92 ο χρόνος έναρξης της 
λειτουργίας των Αυτοτελών Χημικών Γ ραφείων, που συ- 
στάθηκαν με το Π.Δ. 551 /88 στις Νομαρχίες: Αρτας, Γρε- 
βενών, Ευρυτανίας, Ζακύνθου, Καρδίτσας, Καστοριάς, 
Κιλκίς, Λακωνίας, Ροδόπης, Τρικάλων, Φωκίδος και Χαλ¬ 
κιδικής. 

4. Το άρθρο 27 του Ν. 2081/92 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των Εμπόρων κ.λ.π.» (ΦΕΚ 154/Α710.9.91). 

5. Την υπ’ αριθμ. 550/7.10.92 (αριθμός εγκ. 1) εγκύ¬ 
κλιο της Γραμματείας του Υπουργικού Συμβουλίου. 

6. Την με αριθ. Υ. 1847/1078399/1182/0001/ 
7.8.1992 (ΦΕΚ 525/Β714.8.92) Κοινή απόφαση του 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών». . 

7. Την ανάγκη νέας αναστολής της λειτουργίας των 
ανωτέρω Χημικών Υπηρεσιών, λόγω έλλειψης Χημικών και 
Διοικητικών Υπαλλήλων στο Γενικό Χημείο του Κράτους, 
αποφασίζουμε: 

1. Παρατείνουμε μέχρι και 31.12.1993 τον χρόνο έναρ¬ 
ξης λειτουργίας των Αυτοτελών Χημικών Γ ραφείων των 
Νομαρχιών Αρτας, Γρεβενών, Ευρυτανίας, Ζακύνθου, 
Καρδίτσας, Καστοριάς, Κιλκίς, Λακωνίας, Ροδόπης, Τρι¬ 
κάλων, Φωκίδος και Χαλκιδικής. 

2. Οι αρμοδιότητες των Υπηρεσιών της προηγούμενης 
παραγράφου θα εξακολουθήσουν να ασκούνται μέχρι και 
31.12.1993 από τις Χημικές Υπηρεσίες που ήταν αρμό¬ 
διες την 31.3.1989. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 

Αριθ. Δ 1795/1107 (3) 

Όροι και διατυπώσεις για τη χορήγηση πίστωσης του ειδι¬ 
κού φόρου κατανάλωσης και του Φ.Π.Α. των βιομηχα- 
νοποιημένων καπνών στα πρόσωπα που παράγουν τα 
προϊόντα αυτά στο εσωτερικό της Χώρας ή παραλαμ- 
βάνουν αυτά που έχουν παραχθεί σε άλλα Κράτη μέλη, 
εφόσον προορίζονται για κατανάλωση στο εσωτερικό 
της Χώρας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 49 του σχεδίου νόμου «Εναρμόνιση προς 
το Κοινοτικό δίκαιο του φορολογικού καθεστώτος των πε¬ 
τρελαιοειδών προϊόντων, αλκοόλης και αλκοούχων ποτών 
και βιομηχανοποιημένων καπνών», σύμφωνα με τις οποίες 
στα πρόσωπα που παράγουν βιομηχανοποιημένα καπνά 
στο εσωτερικό της χώρας ή παραλαμβάνουν αυτά που 
έχουν παραχθεί σε άλλα Κράτη μέλη και τα διαθέτουν για 
κατανάλωση στο εσωτερικό της Χώρας παρέχεται πί¬ 
στωση του ειδικού φόρου κατανάλωσης διάρκειας εφτά 
(7) εβδομάδων. 

2. Των άρθρων 51 παραγρ. 2 και 60 του ίδιου σχεδίου 
νόμου, σχετικά με τη βεβαίωση του ειδικού φόρου κατα¬ 
νάλωσης των βιομηχανοποιημένων καπνών. 

3. Του άρθρου 54 του ως άνω νομοσχεδίου που αφορά 
τις ειδικές ρυθμίσεις για την εφαρμογή των διατάξεων του 
άρθρου 36 του Ν. 1642/1986 «Ειδικό καθεστώς του ΦΠΑ 
των βιομηχανοποιημένων καπνών». 

4. Του άρθόρυ 55 του ίδιου νομοσχεδίου με τις οποίες 
ορίζεται ότι αρμόδια αρχή για την εφαρμογή των διατά¬ 
ξεων αυτού είναι η Γενική Δ/νση Τελωνείων. 

5. Την αριθμ. Υ. 1847/1078399/1182/0001/7.8.92 
Κοινή απόφαση του Πρωθυπουργού και Υπ. Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομιικών» (ΦΕΚ 525/Β/14.8.92). 

6. Του νόμου 2093/1992 (ΦΕΚ 181/Α/92) με τις 
οποίες ορίστηκε ο συντελεστής του Φ.Π.Α. των βιομηχα- 
νοποιημένων καπνών, αποφασίζουμε: 

Καθορίζουμε τους όρους, τις προϋποθέσεις και διατυ¬ 
πώσεις γενικά χορήγησης της πίστωσης, τις απαιτούμενες 
εγγυήσεις ήτοι τραπεζική επιστολή, ασφαλιστήριο συμβό¬ 
λαιο, εμπράγματες ασφάλειες ή αξιόχρεη επιστολή τρίτου 
προσώπου, τον τρόπο αποτίμησης της αξίας των περιου¬ 
σιακών στοιχείων που παρέχονται ως εγγύηση στο Δημό¬ 
σιο ως εξής: 

Άρθρο 1 

Αφετηρία της πίστωσης 

Αφετηρία της χορηγούμενης πίστωσης είναι η ημέρα 
κατά την οποία ο ειδικός φόρος κατανάλωσης είναι απαι¬ 
τητός, δηλαδή κατά τη θέση των προϊόντων αυτών σε ανά¬ 
λωση, όπως αυτή ορίζεται στο άρθρο 4 παραγρ. 1 του εν 
λόγω νομοσχεδίου και περιλαμβάνει σύμφωνα με το άρ¬ 
θρο 60 του νομοσχεδίου αυτού το ποσό του ειδικού φόρου 
κατανάλωσης που απομένει μετά τον συμψηφισμό της 
φορολογικής αξίας των ένσημων ταινιών που καταβάλλε¬ 


ται με την παραλαβή τους (άρθρο 51 παραγρ. 2) και το 
φόρο προστιθέμενης αξίας. 

Άρθρο 2 

Όροι, προϋποθέσεις και εγγυήσεις 

. 1. Για να τύχουν της εν λόγω πίστωσης τα δικαιούμενα 
πρόσωπα οφείουν να υποβάλλουν σχετική αίτηση προς 
τον προϊστάμενο της αρμοδίας για τη φορολογία των προ¬ 
ϊόντων αυτών Τελωνειακής αρχής και να προβούν στη σύ¬ 
νταξη και υπογραφή με αυτόν ως εκπροσώπου του Ελληνι¬ 
κού Δημοσίου, ιδιωτικού μεν συμφωνητκού όταν προς 
εξασφάλιση του Δημοσίου παρέχεται ασφαλιστήριο συμ¬ 
βόλαιο, τραπεζική επιστολή ή αξιόχρεη επιστολή τρίτου 
προσώπου, συμβολαιογραφικού δε εγγράφου, όταν για 
τον ανωτέρω σκοπό παρέχεται υποθήκη ή ενέχυρο. 

2. Για τη σύνταξη ιδιωτικού συμφωνητικού η σχετική αί¬ 
τηση πρέπει να συνοδεύεται με ασφαλιστήριο συμβόλαιο 
ή με εγγυητική επιστολή μιας από τις αναγνωρισμένες 
Τράπεζες στην Ελλάδα ή με την αξιόχρεη επιστολή του 
τρίτου προσώπου. 

Στην περίπτωση αυτή το ποσό της χορηγούμενης πί¬ 
στωσης είναι ίσο με το ποσό του ασφαλιστηρίου συμβο¬ 
λαίου ή της τραπεζικής εγγυητικής επιστολής ή της αξιό¬ 
χρεης επιστολής τρίτου προσώπου και η χρονική διάρκεια 
της πίστωσης ταυτίζεται με το χρόνο ισχύος του ασφαλι¬ 
στηρίου συμβολαίου, ή της εγγυητικής επιστολής ή της 
αξιόχρεης επιστολής τρίτου. 

3. Η ανωτέρω διαδικασία δεν αποκλείει την δυνατότητα 
να ενεργήσει τις σχετικές πράξεις ο προϊστάμενος του Τε¬ 
λωνείου στη χωρική αρμοδιότητα του οποίου βρίσκονται 
τα ακίνητα ή τά μηχανήματα και να διαβιβάσει τα πρωτό¬ 
τυπα έγγραφα στον προϊστάμενο του Τελωνείου που θα 
χορηγήσει την πίστωση ή ο προϊστάμενος του Τελωνείου 
στην περιφέρεια του οποίου έχει την έδρα του το πρό¬ 
σωπο που δικαιούται πίστωση και να διαβιβάσει τα σχετικά 
έγγραφα στον προϊστάμενο του τελωνείου που ελέγχει και 
εποπτεύει τις εργασίες του καπνεργοστασίου, η φορολο¬ 
γεί βιομηχανοποιημένα καπνά προερχόμενα από άλλα 
Κράτη μέλη, ο οποίος θα χορηγήσει την πίστωση. 

4. Η παροχή εμπράγματης ασφάλειας γίνεται με την εγ¬ 
γραφή πρώτης υποθήκης υπέρ του Δημοσίου σε ακίνητα 
(οικόπεδα και κτίρια) ιδιοκτησίας των προσώπων που δι¬ 
καιούνται πίστωση ή σε ακίνητα ιδιοκτησίας τρίτων, εφό¬ 
σον παρέχεται από αυτούς νομότυπη συναίνεση. 

5. Ο έλεγχος των τίτλων ιδιοκτησίας των ακινήτων πε¬ 
ριοχής τέως Διοίκησης Πρωτευούσης που προσφέρονται 
για πρώτη φορά ως εγγύηση στο Δημόσιο για τη χορήγηση 
πίστωσης του ειδικού φόρου κατανάλωσης και του Φ.Π.Α. 
γίνεται πριν από την εκτίμηση της αξίας τους, από Δικα¬ 
στικό Αντιπρόσωπο ορίζεται από το Γραφείο Νομικού 
Συμβούλου του Υπ. Οικονομικών. 

Προκειμένου για ακίνητα επαρχιών στις οποίες λειτουρ¬ 
γούν Δικαστικά γραφεία ο έλεγχος των τίτλων ιδιοκτησίας 
των ακινήτων γίνεται από Δικαστικό Αντιπρόσωπο που 
υπηρετεί στα Γ ραφεία αυτά, κατόπιν εντολής των Νομι¬ 
κών Υπηρεσιών Διοίκησης (Ν.Σ.Κ.). 

Εάν στις επαρχίες που βρίσκονται τα ακίνητα δεν λει¬ 
τουργούν Δικαστικά Γ ραφεία ο έλεγχος των τίτλων ιδιο¬ 
κτησίας των ακινήτων γίνεται από τακτικό Δικηγόρο του 
Δημοσίου ο οποίος ορίζεται από τη Δ/νση Δικαστικού του 
Νομικού Συμβουλίου του Κράτους. 

Τα έξοδα κίνησης του δικαστικού αντιπροσώπου ή του 

Δικηγόρου του Δημοσίου ορίζονται σε 10.000 δραχμές και 
καταβάλλονται από τα δικαιούμενα πίστωσης ενδιαφερό¬ 
μενο πρόσωπα, κατά τον ίδιο τρόπο που καταβάλλεται η 
αποζημίωση της παραγρ. 2 του άρθρου 3 της παρούσας 
απόφασης. 

6. Τα μηχανήματα που χρησιμοποιούν τα πρόσωπα που 
παράγουν τα βιομηχανοποιημένα καπνά στο εσωτερικό 
της χώρας μπορούν να παραχωρηθούν ως εμπράγματη 
ασφάλεια στο Δημόσιο για τη χορήγηση πίστωσης του ειδι¬ 
κού φόρου κατανάλωσης και του Φ.Π.Α., με την προϋπό¬ 
θεση ότι βρίσκονται σε λειτουργία και τα πρόσωπα αυτά 
έχουν την πλήρη κυριότητα αυτών απαλλαγμένη παντός 
βάρους και νομικού ελαττώματος. 

Εφόσον τα μηχανήματα είναι εμπεπηγμένα στο έδαφος 
και το κτίριο μέσα στο οποίο λειτουργούν είναι υποθηκευ¬ 
μένο στο Δημόσιο, η υποθήκη μπορεί να επεκταθεί και 
στα μηχανήματα, σύμφωνα με τα καθοριζόμενα από τις 
διατάξεις του Ν. 4112/1929. Σε διαφορετική περίπτωση η 
εμπράγματη ασφάλεια υπέρ του Δημοσίου παρέχεται με 
τη σύσταση ενεχύρου. 

7. Τα μηχανήματα που προσφέρονται σύμφωνα με την 
ανωτέρω παράγραφο 6 προς εκτίμηση από την αρμόδια 
επιτροπή αναγράφονται στις υποβαλλόμενες αιτήσεις λε¬ 
πτομερώς, ένα προς ένα και συγχρόνως σημειώνονται σε 
ιδιαίτερες στήλες για κάθε μηχάνημα τα εξής στοιχεία: 

α) Το είδος του μηχανήματος (καπνοκοπτικό, σιγαρο- 
ποιητικό, πακεταριστικό, κ.λπ.). 

β) Το εργοστάσιο κατασκευής και ο αριθμός του μηχα¬ 
νήματος, καθώς κάθε άλλο στοιχείο που υπάρχει και 
. προσδιορίζει το συγκεκριμένο μηχάνημα και 

γ) Το έτος κτήσης του μηχανήματος και η αξία αγοράς, 
όπως προκύπτουν από τα σχετικά τιμολόγια αγοράς, εφό¬ 
σον πρόκειται για καινούργιο μηχάνημα ή η άξια της προη¬ 
γούμενης εκτίμησής του, όταν πρόκειται για παλαιό μηχά¬ 
νημα. 

Επίσης στη σχετική αίτηση πρέπει να δηλώνεται ότι τα 
μηχανήματα ανήκουν στην κυριότητα των προσώπων που 
αναφέρονται στην παράγραφο 6 και είναι ελεύθερα από 
κάθε βάρος ενεχύρου, υποθήκης, κατάσχεσης, προσημεί¬ 
ωσης ή τρίτου εκκίνησης και παντός εν γένει νομικού 
ελαττώματος, ακόμη δε ότι θα τα χρησιμοποιούν με τη συ¬ 
γκατάθεση του δημοσίου, η οποία μπορεί να ανακληθεί σε 
κάθε στιγμή και το Δημόσιο να αναλάβει στην κατοχή του 
εξ ολοκλήρου τα εν λόγω μηχανήματα. 

Αρθρο 3 

Εκτίμηση αξίας Περουσιακών στοιχείων 

1. Η εκτίμηση της αξίας των περιουσιακών στοιχείων 
(ακινήτων και μηχανημάτων) των δικαιουμένων πίστωσης 
προσώπων, που προσφέρονται προς εξασφάλιση του Δη¬ 
μοσίου για τη χορηγούμενη πίστωση του ειδικού φόρου 
κατανάλωσης, και του Φ.Π.Α., γίνεται από επιτροπή που 
συγκροτείται με απόφαση του Υπ. Οικονομικών σύμφωνα 
με την παραγρ. 3 του άρθρου 49 του νομοσχεδίου και απο- 
τελείται α) από δύο υπαλλήλους του Υπουργείου Οικονο¬ 
μικών του Κλάδου Π.Ε. Τελωνειακών και β) από ένα πολι¬ 
τικό μηχανικό ή μηχανολόγο του Δημοσίου, ανάλογα με το 
αντικείμενο της εκτίμησης (πολιτικός μηχανικός για ακί¬ 
νητα και μηχανολόγος για μηχανήματα). 

Χρέη Γραμματέα επιτροπής εκτελεί υπάλληλος του Υπ. 
Οικονομικών του Κλάδου Π.Ε. Τελωνειακών. 

2. Στα μέλη της επιτροπής καταβάλλεται αποζημίωση η 


οποία βαρύνει τα δικαιούμενα την πίστωση πρόσωπα. Για 
τον τρόπο λειτουργίας της επιτροπής και την καταβολή 
της αποζημίωσης στα μέλη αυτής εφαρμόζονται οι διατά¬ 
ξεις του άρθρου 18 του Ν. 1505/1984 όπως τροποποιή¬ 
θηκαν με το άρθρου 8 του Ν. 1810/1988. 

3. Όταν τα προς εκτίμηση ακίνητα (οικόπεδα και κτίρια) 
βρίσκονται σε περιοχές που ισχύει το σύστημα αντικειμε¬ 
νικού προσδιορισμού της αξίας των ακινήτων, ο καθορι¬ 
σμός της αξίας τους από την οικεία επιτροπή θα γίνεται 
βάσει του συστήματος αυτού. 

Γ ια τις περιοχές που δεν εφαρμόζεται το σύστημα αντι¬ 
κειμενικού προσδιορισμού, για την εκτίμηση της αξίας των 
ακινήτων θα λαμβάνονται υπόψη τα συγκριτικά στοιχεία 
μεταβίβασης των ακινήτων στις εν λόγω περιοχές που θα 
παρέχονται από τις αρμόδιες ΔΟΥ. 

4. Το ποσό της πίστωσης που χορηγείται στα δικαιού¬ 
μενα πρόσωπα, για τα περιουσιακά τους στοιχεία που προ- 
σφέρονται ως εγγύηση στο Δημόσιο, θα υπολογίζεται, 
προκειμένου μεν για τα ακίνητα, στο 100% της εκτιμούμε- 
νης από την αρμόδια επιτροπή αξίας αυτών, προκειμένου 
δε για τα μηχανήματα στο 85% της αξίας των, εφόσον το 
έτος κτήσης αυτών δεν υπερβαίνει την πενταετία και στο 
75% της εκτιμούμενης αξίας για τα μηχανήματα πέραν της 
πενταετίας από το έτος κτήσης τους. 

Σε περίπτωση κατά την οποία το ποσό της πίστωσης 
που αφορά τα μηχανήματα έχει υπολογισθεί στο 85% της 
αξίας τους, με βάση το δεδομένο ότι κατά την εκτίμησή 
τους δεν είχε παρέλθει η πενταετία από το έτος κτήσης 
αυτών, μέχρι όμως να συμπληρωθεί το χρονικό διάστημα 
που απαιτείται για την επανεκτίμησή τους παρέρχεται η 
πενταετία, μετά από ενημέρωση των ενδιαφερομένων 
προσώπων θα μειώνεται στο 75% της αξίας τους το ποσό 
της χορηγούμενης πίστωσης με ανανέωση των σχετικών 
συμβολαίων. 

Η ανανέωση των συμβολαίων πρέπει να γίνεται μέχρι το 
τέλος του ημερολογιακού έτους που έγινε η μείωση των 
συντελεστών και η αναπροσαρμογή του ποσού της χορη¬ 
γούμενης πίστωσης. 

5. Τα ισχύοντα συμβόλαιο παροχής πίστωσης που έχουν 
συνταχθεί σύμφωνα με τις διατάξεις του άρθρου 3 πα- 
ράγρ. 3 της αριθμ. Κ. 3458/601/18.5.88 Α.Υ.Ο. μπορεί 
να ανανεωθούν, ύστερα από αίτηση του ενδιαφερομένου, 
προκειμένου το ποσό της χορηγούμενης πίστωσης να 
υπολογισθεί με τους συντελεστές που ορίζονται στην 
ανωτέρω παράγραφο 4, εκτός αν τα πρακτικά εκτίμησης 
των περιουσιακών στοιχείων που αφορούν λήγουν στο 
έτος 1993 οπότε πρέπει να επανεκτιμηθούν. Σε'περί¬ 
πτωση ανανέωσης των συμβολαίων αυτή πρέπει να γίνει 
μέχρι το τέλος του έτους 1993. 

Αρθρο 4 

Επανεκτίμηση της αξίας περιουσιακών στοιχείων 

1. Η καθοριζόμενη από την οικεία επιτροπή εκτίμησης 
αξία των προσφερομένων από τα δικαιούμενα πρόσωπα 
σε υποθήκη ή ενέχυρο ακινήτων ή μηχανημάτων, ισχύει 
για μία πενταετία από την ημερομηνία του σχετικού πρα¬ 
κτικού εκτίμησης που συντάσσει η επιτροπή. 

Μετά την πάροδο της πενταετίας, προς διασφάλιση των 
συμφερόντων του Δημοσίου, ενεργείται επανεκτίμηση 
των ακινήτων ή μηχανημάτων για τον προσδιορισμό της 
αξίας αυτών και προσαρμόζεται ανάλογα το ύψος της 

εμπράγματης ασφάλειας και το ποσό της πίστωσης που 
παρέχεται. 

2. Η επανεκτίμηση ενεργείται ύστερα από αίτηση του εν¬ 
διαφερομένου προσώπου, η οποία υποβάλλεται μέσα σε 15 
ημέρες από τη λήξη της οριζόμενης ως άνω πενταετίας. 

Η επανεκτίμηση των περιουσιακών στοιχείων μπορεί να 
γίνει και πριν από την παρέλευση της πενταετίας, εφόσον 
το ζητήσουν με αίτησή τους τα δικαιούμενα πρόσωπα, όχι 
όμως ενωρίτερα του έτους από την τελευταία εκτί¬ 
μηση. 

Στη σχετική αίτηση πρέπει να περιλαμβάνονται αναλυ¬ 
τικά τα περιουσιακά στοιχεία καθώς και η ημερομηνία του 
πρακτικού της προηγούμενης εκτίμησης. 

3. Σε περίπτωση που δεν υποβληθεί από τα δικαιούμενα 
πρόσωπα αίτηση επανεκτίμησης εντός της προθεσμίας 
που ορίζεται στην παράγραφο 2, ο προϊστάμενος της αρ¬ 
μόδιας Τελωνειακής αρχής που έχει χορηγήσει την πί¬ 
στωση προβαίνει οίκοθεν στην περικοπή της κατά το ποσό 
που αντιστοιχεί στην αξία των ακινήτων ή μηχανημάτων, 
που έχει λήξει η πενταετία από την προηγούμενη εκτί¬ 
μησή τους. 

4. Κατά την εκτίμηση ή επανεκτίμηση των περιουσια¬ 
κών στοιχείων η επιτροπή καταρτίζει ιδιαίτερο πρακτικό 
για τα ακίνητα από εκείνο των μηχανημάτων. 

Άρθρο 5 

Διαδικασία κατά τη χορήγηση της πίστωσης 

1. Ο ειδικός φόρος κατανάλωσης των βιομηχανοποιη- 
μένων καπνών που προκύπτει κατά την εκκαθάριση των 
υποβαλλομένων από τα δικαιούμενα πίστωσης πρόσωπα, 
αιτήσεων φορολογίας, σύμφωνα με τις διατάξεις της πα- 
ραγρ. 1 του άρθρου 60 του νομοσχεδίου, αφού συμψηφι- 
σθεί σ’ αυτόν η αξία αναλόγου αριθμού ένσημων φορολο¬ 
γικών ταινιών που έχει καταβληθεί σύμφωνα με τις διατά¬ 
ξεις της παραγρ. 2 του άρθρου 51, καθώς και ο Φ.Π.Α. που 
αναλογεί στα προϊόντα αυτά, σύμφωνα με το άρθρο 54 του 
νομοσχεδίου θα εισπράττονται μετά από εφτά (7) εβδομά¬ 
δες (49) ημέρες και θα εξασφαλίζονται με ισόποσο άτοκο 
γραμμάτιο σε διαταγή του Ελληνικού Δημοσίου, λήξης 
μετά 49 ημέρες από την εκκαθάριση των σχετικών αιτή¬ 
σεων. 

Το γραμμάτιο αυτό θεωρημένο από τον προϊστάμενο 
της αρμόδιας Τελωνειακής αρχής που έκανε την εκκαθά¬ 
ριση των φόρων, θα παραδίδεται μαζί με αντίτυπα των 
σχετικών αιτήσεων στην αρμόδια για την είσπραξη των φό¬ 
ρων τελωνειακή αρχή και θα αποτελεί πιστωτικό στοιχείο 
στη διαχείριση. 

2. Με την εξόφληση του κάθε γραμματίου κατά την 
ημέρα λήξης αυτού, θα εκδίδεται από το όργανο που προ- 
έβη στην είσπραξη, διπλότυπο είσπραξης αντίγραφο του 
οποίου θα προσκομίζεται στον προϊστάμενο της αρμόδιας 
τελωνειακής αρχής που θεώρησε το σχετικό γραμμάτιο 
προκειμένου να επισυναφθεί στις αιτήσεις φορολογίας 
που αφορά. 

Άρθρο 6 

Ατέλεια Εγγράφων 

1. Τα έγγρφα που συντάσσονται κατ' εφαρμογή των δια¬ 
τάξεων της παρούσας απόφασης, σύμφωνα με την παρά¬ 
γραφο 4 του άρθρου 49 του εν λόγω νομοσχεδίου, απαλ¬ 
λάσσονται από τέλη χαρτοσήμου, καθώς και από κάθε δι¬ 
καίωμα υπέρ του Δημοσίου ή Τρίτων, εκτός από τα δικαιώ¬ 


ματα των Συμβολαιογράφων και φυλάκων μεταγραφών, τα 
οποία όμως μειώνονται στο μισό, χωρίς να μπορούν να 
υπερβούν για καθένα από αυτά το ποσό των είκοσι 
(20.000) χιλιάδων δραχμών, κατά περίπτωση. 

2. Κατά τη σύνταξη και υπογραφή των συμβολαίων πα¬ 
ροχής της πίστωσης δεν απαιτείται παράσταση δικηγό¬ 
ρου. 

Άρθρο 7 

Κυρώσεις 

1. Σύμφωνα με τις διατάξεις της παραγρ. 5 του άρθορυ 
49 του νομοσχεδίου αυτού, η παράβαση οποιουδήποτε 
από τους όρους με τους οποίους έχει παρασχεθεί η πί¬ 
στωση του ειδικού φόρου κατανάλωσης και του Φ.Π.Α., 
εφόσον βεβαιώνεται με πράξη του αρμόδιου Τελωνειακού 
οργάνου που χορήγησε την πίστωση, καθιστά απαιτητό 
ολόκληρο το ποσό των πιστώσεων που έχουν χορηγηθεί 
και συνεπάγεται περαιτέρω αναστολή χορήγησης στον 
υπόχρεο νέων πιστώσεων, μέχρι να συμμορφωθεί προς τις 
πιο πάνω υποχρεώσεις του. 

2. Σε περίπτωση που καθυστερήσει η εξόφληση ληξι¬ 
προθέσμου γραμματίου από τους δικαιούχους της πίστω¬ 
σης, καθίστανται απαιτητά και ληξιπρόθεσμα όλα τα γραμ¬ 
μάτια που έχουν κατατεθεί στο αρμόδιο για την είσπραξή 
τους τελωνειακό όργανο, άσχετα από το χρόνο λήξης αυ¬ 
τών να επιδιώκεται η είσπραξή τους σύμφωνα με τις διατά¬ 
ξεις του Κώδικα Είσπραξης Δημοσίων Εσόδων (Ν.Δ. 356/ 
1974). 

Άρθρο 8 

Έναρξη ισχύος - Καάργηση διατάξεων 

1. Η ισχύς της παρούσας απόφασης αρχίζει από 
1.1.1993. 

2. Καταργούνται από την ίδια ημερομηνία οι διατάξεις 
προηγουμένων αποφάσεων που είναι αντίθετες προς τις 
διατάξεις της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 
-♦- 

Αριθ. ΕΣ. 19 51 (4) 

Σύσταση ίδιου Νομικού Προσώπου στον Κοινότητα Σπάρ¬ 
του Ν. Ατωλ/νίας με την επωνυμία «Σχολική Επιτροπή 

Νηπιαγωγείου Σπάρτου». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990 «Για 
την Ακαδημία Αθηνώνκαι άλλες εκπαιδευτικές διατά¬ 
ξεις». 

2. Τις διατάξεις του άρθρου 187 του Π. Δ/τος 323/89 
(Δημοτικός και Κοινοτικός Κώδικας). 

3. Τις αριθ. 49 και 61/1992 αποφάσεις του Κοινοτικού 
Συμβουλίου Σπάρτου με την οποία αποφασίζεται:, 

α. Η σύσταση ίδιου νομικού προσώπου με την επωνυμία 
«Σχολική Επιτροπή Νηπιαγωγείου Σπάρτου». 

β. Ο σκοπός του Νομικού Προσώποϋ. 

γ. Η διοίκηση του Νομικού Προσώπου. 

δ. Η θητεία του Νομικού Προσώπου, 
ε. Οι πόροι του Νομικού Προσώπου, 
στ. Η περιουσία του Νομικού Προσώπου, 
ζ. Η εκπροσώπηση του Νομικού Προσώπου, ως ειδικό¬ 
τερα σε αυτή ορίζονται αναλυτικά και διεξοδικό. 

4. Το αριθμ. 64748/5.2.1991 σχετικό έγγραφο του 
Υπουργείου Εσωτερικών, αποφασίζουμε: 

Α. 1 Συνιστούμε στην Κοινότητα Σπάρτου του Νομού Αι¬ 
τωλίας και Ακαρνανίας, ίδιο Νομικό Πρόσωπο με την επω¬ 
νυμία «Σχολική Επιτροπή Νηπιαγωγείου Σπάρτου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις 
λειτουργικές δαπάνες καθαριότητας θέρμανσης, φωτι¬ 
σμού, ύδρευσης, τηλεφώνου αποχέτευσης, αναλωσίμων 
υλικών κ.λπ. 

-Η εκτέλεση μικρών έργων για επισκευή και συντήρηση 
των διδακτηρίων. 

-Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

-Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό 
Συμβούλιο, αποτελούμενο από: 

α) Τρεις Κοινοτικούς Συμβούλους εκ των οποίων ο ένας 
ως Πρόεδρος. 

β) Την εκάστοτε Διευθύντρια του Νηπιαγωγείου, 
γ) Τρεις δημότες κατοίκους της Κοινότητας. 

4. Η θητεία του πρώτου Διοικητικού Συμβουλίου του Νο¬ 
μικού Προσώπου λήγει με τη λήξη της παρούσας Κοινοτι¬ 
κής περιόδου. 

Η θητεία των μελών του Διοικητικού Συμβουλίου ακο¬ 
λουθεί την Κοινοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του Προϋπολογισμού του Νομικού Προ¬ 
σώπου της «Σχολικής Επιτροπής Νηπιαγωγείου Σπάρτου» 
το ύψος της οποίας δεν μπορεί να προσδιοριστεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 22 Ιανουάριου 1993 

Ο Νομάρχης κ.α.α. 

Ο Διευθυντής 
ΒΑΣ. ΨΑΛΛΙΔΑΣ 

-♦- 

Αριθ. 15762 (5) 

Τροποποίηση και προσαρμογή Ο.Ε.Υ. Κοινότητας Ν. Καλ- 
λικράτειας Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 του Ν. 
1586/86 και του Π.Δ. 37α/87. 

2. Την 16/92 απόφαση του Κοινοτικού Συμβουλίου Ν. 
Καλλικράτειας που αφορά την τροποποίηση και προσαρ¬ 
μογή του Ο.Ε.Υ. της Κοινότητας στις διατάξεις του Ν. 
1586/86. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81 σε συνδυασμό με 
το άρθρο 14 του Ν. 1586/86, που διατυπώθηκε στο 5/92 
πρακτικό. 

4. Τις διατάξεις του άρθορυ 164 του ΔΚΚ (ΠΔ 328/89). 

5. Τον οικείο φάκελο του Ο.Ε.Υ., αποφασίζουμε: 
Εγκρίνουμε όπως έχει την 16/1992 απόφαση του Κοι¬ 
νοτικού Συμβουλίου Ν. Καλλικράτειας με την οποία τρο¬ 
ποποιείται και προσαρμόζονται στις διατάξεις του Ν. 
1586/86 ο Οργανισμός Εσωτερικής Υπηρεσίας της Κοι¬ 
νότητας, σύμφωνα με τον οποίο η σύνθεση, η διαβάθμιση 
και η κατατάξη των θέσεων του προσωπικού ορίζονται ως 
κατωτέρω: 

Αρθρο 1. 

Α. ΜΟΝΙΜΟ ΠΡΟΣΩΠΙΚΟ 
ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

Κατηγορία Π.Ε. Κλάδος Π.Ε. 1 Διοικητικού 
Μία (1) θέση με βαθμό Γ - Α 
Κατηγορία Δ.Ε. Κλάδος ΔΕΙ Διοικητικού 
Τέσσερις (4) θέσεις με βαθμό Γ - Α 
Κλάδος Δ.Ε. 15 Εισπρακτόρων ΟΤΑ 
Μία (1) θέση με βαθμό Γ - Α 
' Κλάδος ΥΕ1 

Μία (1) θέση κλητήρων - θυρωρών - γενικών καθηκό¬ 
ντων με βαθμό Δ - Γ. 

2. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
Κατηγορία Δ.Ε. 

Κλάδος ΔΕ29 Οδηγών αυτοκινήτων 
Δύο (2) θέσεις οδηγού αυτοκινήτου με με βαθμό Γ - Α 
Κλάδος ΔΕ30 Τεχνιτών 
Μία (1) θέση υδραυλικού με βαθμό Γ - Α 
. Κλάδος ΔΕ24 Τεχνιτών 
Μία (1) θέση ηλεκτρολόγου με βαθμό Γ - Α. 

3. ΘΕΣΕΙΣ ΤΕΧΝΙΚΟΥ ΥΓΕΙΟΝΟΜΙΚΟΥ ΚΑΙ ΓΕΩΠΟ¬ 
ΝΙΚΟΥ ΠΡΟΣΩΠΙΚΟΥ 

Κατηγορία ΥΕ 
Κλάδος ΥΕ 16 

Τρεις (3) θέσεις εργατών καθαριότητας με βαθμό Δ - Γ 
Μία (1) θέση εργάτη κήπων και δενδροστοιχιών με 

βαθμό Δ - Γ 

Μία (1) θέση υδρονομέα με βαθμό Δ - Γ 

Μία (1) θέση καθαρίστριας του Κοινοτικού Καταστήμα¬ 
τος με βαθμό Δ - Γ. 

ΘΕΣΕΙΣ ΠΡΟΣΩΠΙΚΟΥ ΕΙΔΙΚΗΣ ΥΠΗΡΕΣΙΑΣ Δήμων 
και Κοινοτήτων 

Κατηγορία ΔΕ 

. Κλάδος ΔΕ 23 Ειδικού προσωπικού 

Μία (1) θέση ειδικού προσωπικού (κοινοτική αστυνο¬ 
μία). 

Β. ΘΕΣΕΙΣ ΠΡΟΣΩΠΙΚΟΥ ΠΡΟΣΩΡΙΝΕΣ (προσωποπα¬ 
γείς) 

Κατηγορία ΥΕ 

α. Κλάδος Υ.Ε. 16 

Μία (1) θέση υδρονομέα με βαθμό Δ - Γ 

Μία (1) θέση εργάτη κήπωνμε βαθμό Δ - Γ 

Τρεις (3) θέσεις εργατών καθαριότητας με βαθμό Δ - Γ 

Κατηγορία ΔΕ 

Μία (1) θέση οδηγού αυτοκινήτου, Κλάδου ΔΕ29 με 
βαθμό Γ - Α 

Μία (1) θέση υδραυλικού, Κλάδου ΔΕ30 με βαθμό 
Γ - Α. 

Οι παραπάνω θέσεις ως προσωποπαγείς κενούμενες 
με οποιονδήποτε τρόπο καταργούνται. 

ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟ¬ 
ΡΙΣΤΟΥ ΧΡΟΝΟΥ προσωρινές 

Μία (1) θέση οδηγού αυτοκινήτου 

Πέντε (5) θέσεις εργατών καθαριότητας 

Οι παραπάνω θέσεις ως προσωποπαγείς, κενούμενες 
με οποιονδήποτε τρόπο καταργούνται 

Αρθρο 2 

Το προσωπικό των υπηρεσιών της Κοινότητας έχει το 
οργανωτικό σχήμα της Γραμματείας, υπό μορφή Τμήμα¬ 
τος, προϊστάμενος του οποίου ορίζεται υπάλληλος της 
Κοινότητας, κατηγορίας ΠΕ και ΔΕ, σύμφωνα με τις ισχύ- 
ουσες κάθε φορά διατάξεις. 

Άρθρο 3 

Η απόφαση αυτή θα επιφέρει οικονομική επιβάρυνση 
της Κοινότητας, μελλοντικά, το ύψος της οποίας δεν μπο¬ 
ρεί να προσδιορισθεί και η μεταβίβαση αρμοδιότητας υπο¬ 
γραφής της πράξης αυτής έγινε βάσει της Νομαρχιακής 
απόφασης 959/84 όπως τροποποιήθηκε με την σχετική 
15790/88. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος 7 Δεκεμβρίου 1992 

Με εντολή Νομάρχη 
Ο Διευθυντής 
Δ. ΠΡΙΤΣΑΣ 


Αριθ. Ε. Κ. 2 (6) 

Έγκριση Κανονισμού και άδεια σύστασης του Αμοιβαίου 
Κεφαλαίου «Αμοιβαίο Κεφάλαιο ΟΛΥΜΠΙΑ (Αναπτυ¬ 
ξιακό)». 

(Απόφαση της 133ης/19.1.1993, Συνεδρίασης της Επι¬ 
τροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1 · Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγίανσης της Κεφαλαιαγοράς και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την απόφαση της 97ης/28.1.92/θέμα 3ο Συνεδρία¬ 
σης της Επιτροπής Κεφαλαιαγοράς περί της ίδρυσης της 
«ΕΓΝΑΤΙΑ ΕΤΑΙΡΕΙΑ ΔΙΑΧΕΙΡΙΣΗΣ ΑΜΟΙΒΑΙΩΝ ΚΕΦΑ¬ 
ΛΑΙΩΝ». 

4. Την από 5.1.93 αίτηση της Εταρείας. 

5. Την εισήγηση του Δημ. Γκούμα, αποφασίζει ομό¬ 
φωνα: 

Εγκρίνει τον κανονισμό του Αμοιβαίου Κεφαλαίου 
«ΑΜΟΙΒΑΙΟ ΚΕΦΑΛΑΙΟ ΟΛΥΜΠΙΑ (Αναπτυξιακό» και πα¬ 
ρέχει την άδειά της για την σύσταση του εν λόγω Αμοι¬ 
βαίου Κεφαλαίου που διαχειρίζεται η«ΕΓΝΑΤΙΑ ΑΝΩ¬ 
ΝΥΜΗ ΕΤΑΙΡΕΙΑ ΔΙΑΧΕΙΡΙΣΗΣ ΑΜΟΙΒΑΙΩΝ ΚΕΦΑ¬ 
ΛΑΙΩΝ». 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. Ε.Κ. 12 (7) 

Άδεια λειτουργίας και έγκριση υπεύθυνου υπαλλήλου 

γραφείου Τρίπολης του Χρηματιστού Αδάμ Γιαννόπου- 

λου. 

(Απόφαση της 133ης/19.1.1993, Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το Ν. 1806/88 για την «τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Τοάρθρο71 τουΝ. 1969/91 για τις «Εταιρείες Επεν¬ 
δύσεων Χαρτοφυλακίου, Αμοιβαία Κεφάλαια, διατάξεις 
εκσυγχρονισμού και εξυγιάνσεως της Κεφαλαιαγοράς και 
άλλες διατάξεις». 

3. Την απόφαση της 104ης/7.4.92 Σύνεδρίασης της 
Επιτροπής Κεφαλαιαγοράς, θέμα 10 για τον καθορισμό 
των προϋποθέσεων που πρέπει να πληρούν οι υπάλληλοι 
και τα γραφεία πέραν των κεντρικών χρηματιστηριακών 
γραφείων. 

4. Την Απόφαση της 115ης/14.7.92 Συνεδρίασης της 
Επιτροπής Κεφαλαιαγοράς, θέμα 5ο για τη συμπλήρωση 
της ανωτέρω απόφασης. 

5. Την αίτηση του χρηματιστού Αδάμ Γιαννόπουλου 
προς το Δ.Σ. του Χρηματιστηρίου. 

6. Την εισήγηση του Δ.Σ. του Χρηματιστηρίου με αρ. 
πρωτ. 216/12.1.93, αποφασίζει ομόφωνα: 

Παρέχει στο Χρηματιστή Αδάμ Γιαννόπουλο άδεια λει¬ 
τουργίας γραφείου πέραν του κεντρικού του γραφείου, 

στην Τρίπολη και εγκρίνει ως υπεύθυνο υπάλληλο του 
γραφείου το Σωτήριο Αθανασούλια. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-*- 

Αριθ. Ε.Κ. 617 (8) 

Κατανομή εξόδων μηχανοργάνωσης Χρηματιστηρίου 
Αξιών Αθηνών. 

(Απόφαση της 132ης/12.1.1993, Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το Ν. 1806/88 για την «τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Το Ν. 1969/91 «Εταιρίες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

3. Το άρθρο 27 του Νόμου 2081/92 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (ΕτΚ Α' 152/ 
10.9.92). 

4. Το από 19.11.92 θέμα 3ο Απόσπασμα Πρακτικού 
Συνεδριάσεως του Δ.Σ. Χρηματιστηρίου Αξιών Αθηνών. 

5. Την εισήγηση του Νικ. Νιάρχου, αποφασίζει ομό¬ 
φωνα: 

Το δαπανηθέν ποσό των 1.027.486.581 δρχ. για το σύ¬ 
στημα μηχανοργάνωσης του Χρηματιστηρίου Αξιών Αθη¬ 
νών θα αποπληρωθεί από εισφορές που θα καταβάλλουν 
τα μέλη του Χρηματιστηρίου Αξιών Αθηνών και οι εισηγμέ¬ 
νες στο Χρηματιστήριο Εταιρείες σε αναλογία 6/10 και 
4/10 αντίστοιχα. 

Η καταβολή των αναλογουσών εισφορών στο παραπάνω 
ποσό θα γίνει ως εξής: 

α) Για τα μέλη του Χ.Α.Α. η εισφορά καθορίζεται στο πο¬ 
σοστό των 0,02% επί της αξίας των ημερησίων συναλλα¬ 
γών εκάστου μέλους, καταβαλλόμενη στο Χ.Α.Α. καθημε¬ 
ρινά μαζί με τα λοιπά δικαιώματα αυτού. 

β) Για τις εισηγμένες στο Χ.Α.Α. η εισφορά καθορίζεται 
στο ποσοστό των 10% επί των τριμηνιαίων συνδρομών 
που καταβάλλουν οι εισηγμένες Εταιρείας καταβαλλό¬ 
μενη με τις συνδρομές αυτών. 

Τα αναφερόμενα στο α) και β) ποσοστά δύνανται να τρο¬ 


ποποιούνται με Απόφαση της Ε.Κ. ανάλογα με τις επικρα¬ 
τούσες συνθήκες στο Χρηματιστήριο. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η εφαρμογή της παρούσας αρχίζει μετά δέκα (10) ημέ¬ 
ρες από τη δημοσίευσή της στην Εφημερίδα της Κυβερ- 
νήσεως (Τεύχος Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ- 

Αριθ . Ε.Κ. 65 1 (9) 

Αντικατάσταση μέλους του Δ.Σ. της «ΑΣΠΙΣ 
ΑΕΔΑΚ». 

(Απόφαση της 133ης/19.1.1993, Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Το Ν. 1806/88 για την «τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

3. Την απόφαση της 37ης/25.4.90/θέμα 3ο της Επι¬ 
τροπής Κεφαλαιαγοράς για τη σύσταση της «ΑΣΠΙΣ ΑΕ¬ 
ΔΑΚ». 

4. Την από 29.12.92 αίτηση της Εταιρείας. 

5. Την εισήγηση της Αντ. Τζαρτζάνου, αποφασίζει ομό¬ 
φωνα: 

Εγκρίνει το διορισμό του θωμά Παπαδόπουλου ως μέ¬ 
λος του Δ.Σ. της Εταιρείας «ΑΣΠΙΣ ΕΤΑΙΡΕΙΑ ΔΙΑΧΕΙΡΙ- 
ΣΕΩΣ ΑΜΟΙΒΑΙΩΝ ΚΕΦΑΛΑΙΩΝ Α.Ε.» σε αντικατάσταση 
του παραιτηθέντος Γεωργακόπουλου Μαξιμιλιανού. 

Το Δ.Σ. της Εταιρείας θα διαμορφωθεί ως εξής: 

1. Ψωμιάδης Παύλος, Πρόεδρος 

2. Χριστόπουλος Κων/νος, Μέλος 

3. Παπαδόπουλος θωμάς, Μέλος 

4. ϋίοΚ Ν/επ ϋΤΕ, Μέλος 

5. θίοΚ δίερίιεπ νεπ ΗΟΟΤ, Αντιπρόεδρος 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



